pythainlp/thai_wikipedia_clean_20230101 huggingface dataset:
วีลาโยขึ้นชกมวยสากลครั้งแรกเมื่อ 28 มีนาคม พ.ศ. 2546 ชนะคะแนน รอย ฟูเอนเตส จากนั้นขึ้นชกชนะรวดมาตลอด มีเพียงเสมอโดยเทคนิคกับริกกี เซนีโก เนื่อจากวีลาโยถูกหัวชนแตกจนชกต่อไม่ได้ในยกที่ 3 เมื่อ พ.ศ. 2546 วีลาโยได้ขึ้นชิงแชมป์ครั้งแรกเมื่อ 30 เมษายน พ.ศ. 2547 โดยขึ้นชิงแชมป์โลกเยาวชนรุ่นมินิมัมเวท WBC แพ้คะแนน โอเล่ห์ดง ศักดิ์เสมอชัย จากนั้นวีลาโยยังคงขึ้นชกอย่างต่อเนื่อง เคยมาชกแพ้คะแนน เนตร ศศิประภายิมในไทย และมาชิงแชมป์โลกเยาวชนรุ่นฟลายเวท WBC เมื่อ 31 มีนาคม พ.ศ. 2549 แพ้คะแนนโดยเทคนิค ฟ้าเพชรน้อย ส.จิตรพัฒนา ไม่ได้แชมป์ จากนั้น วีลาโยชกแพ้และเสมอเป็นส่วนใหญ่ หลังจากขึ้นชกครั้งล่าสุดเมื่อ 21 กุมภาพันธ์ พ.ศ. 2552 ชนะคะแนน สตีฟ เดไมซิบ แล้วไม่ได้ขึ้นชกมวยอีกเลย
นีโน ซูอีโล
นีโน ซูอีโล  นักมวยสากลชาวฟิลิปปินส์ เกิดเมื่อ 17 มกราคม พ.ศ. 2525 ที่เมืองตูลูนัน จังหวัดโกตาบาโตเหนือ ประเทศฟิลิปปินส์ สถิติการชก 41 ครั้ง ชนะ 23 (น็อค 14) เสมอ 2 แพ้ 16
ซูอีโลขึ้นชกมวยสากลอาชีพครั้งแรกเมื่อ 29 กรกฎาคม พ.ศ. 2544 ชนะน็อค เฟอร์ดินาน ทารอย ยก 3 จากนั้น ขึ้นชกชนะรวดเป็นส่วนใหญ่ มีแพ้เพียงสองครั้ง และได้ชิงแชมป์ฟิลิปปินส์รุ่นมินิมัมเวทที่ว่างเมื่อ 3 สิงหาคม พ.ศ. 2545 ซึ่งเป็นฝ่ายแพ้คะแนน โรเดล มายอล ไม่ได้แชมป์ จากนั้น ซูอีโลได้ชิงแชมป์เยาวชนรุ่นมินิมัมเวท WBC และแชมป์ ABCO รุ่นมินิมัมเวทเมื่อ 31 มกราคม พ.ศ. 2546 แต่เป็นฝ่ายแพ้คะแนนโอเล่ห์ดง ศิษย์เสมอชัย ไม่ได้แชมป์อีก หลังจากนั้น ซูอีโลได้มาชกในประเทศไทยหลายครั้ง ในช่วง พ.ศ. 2547 – 2548 โดยมาชกแพ้คะแนน โอเล่ห์ดง ศักดิ์เสมอชัย แพ้น็อค ยอดแสนเก่ง พ.ชุมโชค ยก 4 แพ้คะแนน เนตร ศศิประภายิม และแพ้คะแนน แสงเพชร ส.สกุลภัณฑ์ จากนั้น ได้ชิงแชมป์ PABA รุ่นมินิมัมเวทก็เป็นฝ่ายแพ้คะแนนพรสวรรค์ ป.ประมุขไปเมื่อ 17 พฤษภาคม พ.ศ. 2548
ต่อมา ซูอีโลเลื่อนมาชกในรุ่นใหญ่ขึ้น และได้มาชิงแชมป์ PABA รุ่นฟลายเวทเมื่อ 31 สิงหาคม พ.ศ. 2549 แต่ก็แพ้คะแนน เด่นเก้าแสน เก้าวิชิต ต่อมา ซูอีโลประสบความสำเร็จได้ครองแชมป์ฟิลิปปินส์รุ่นฟลายเวท เมื่อ 21 เมษายน พ.ศ. 2550 เมื่อเป็นฝ่ายชนะคะแนน เชอร์วิน มานาทัด และต่อมาได้เลื่อนรุ่นมาชิงแชมป์ฟิลิปปินส์รุ่นซูเปอร์ฟลายเวทที่ว่างเมื่อ 13 กุมภาพันธ์ พ.ศ. 2551 ซูอีโลเป็นฝ่ายชนะน็อค ดาเนียล ดิโอลัน ยก 6 ได้แชมป์มาครอง และมาชกนอกรอบในไทย แพ้คะแนนวันดี สิงห์วังชาเมื่อ พ.ศ. 2551 ซูอีโลได้ชิงแชมป์ PABA เฉพาะกาลรุ่นฟลายเวทเมื่อ 25 ธันวาคม พ.ศ. 2552 แพ้คะแนน เทพฤทธิ์ ศิษย์หมอเส็ง หลังจากนั้น ซูอีโลก็แขวนนวมไป
ปตานี
ปตานี  หรือเรียก ปตานีรายา  หรือ ปตานีเบอซาร์ ( "ปตานีใหญ่") เป็นภูมิภาคประวัติศาสตร์ในส่วนเหนือของคาบสมุทรมลายู กินอาณาบริเวณจังหวัดภาคใต้ของประเทศไทย ได้แก่ จังหวัดปัตตานี ยะลา นราธิวาส และสงขลาบางส่วน
ภูมิภาคปตานีมีความสัมพันธ์ในอดีตกับซิงโกรา (สงขลา) ลิกอร์ (นครศรีธรรมราช) ลิงกา (ใกล้สุราษฎร์ธานี) และกลันตัน ย้อนไปถึงเมื่ออาณาจักรปัตตานีเป็นรัฐสุลต่านมลายูกึ่งเอกราชที่ถวายบรรณาการแก่ราชอาณาจักรสุโขทัยและอยุธยาของไทย รัฐสุลต่านปตานีได้รับเอกราชช่วงสั้น ๆ หลังกรุงศรีอยุธยาเสียแก่พม่าในปี 2310 แต่กลับมาอยู่ใต้การควบคุมของไทยอีกในรัชกาลพระบาทสมเด็จพระพุทธยอดฟ้าจุฬาโลก
ในช่วงปีหลังมีขบวนการแบ่งแยกซึ่งมุ่งตั้งรัฐอิสลามมลายู ชื่อ ปาตานีดารุสซาลาม  ซึ่งกินอาณาบริเวณสามจังหวัดภาคใต้ของไทย การรณรงค์เกิดความรุนแรงหลังปี 2544 ทำให้เกิดปัญหาการก่อความไม่สงบยืดเยื้อและการใช้กฎอัยการศึก
ตำนานก่อตั้งเมือง.
ตามตำนาน ผู้ก่อตั้งปตานีเป็นรายาจากโกตามะลิฆา (Kota Malikha) นามพญาตูนักปา (Phaya Tunakpa) วันหนึ่งขณะที่พญาตูนักปาล่าสัตว์นั้น พระองค์ทอดพระเนตรกระจงเผือกที่สวยงามขนาดเท่าแพะวิ่งหนีหายไป พระองค์ทรงถามราษฎรว่าสัตว์ตัวนั้นหายไปไหน พวกเขาตอบว่า: "ปาตา นี ละฮ์!" ("หาดนี้แหละ!" ในภาษามลายูปัตตานี) พวกเขาค้นหากระจงแต่กลับพบชายชาวประมงวัยชราที่ระบุตนเองเป็น เจ๊ะตานี (Che' Tani) ชายชราพูดว่าตนถูกส่งโดยพระอัยกาของรายาเพื่อสร้างเมืองใหม่ที่อยู่ไกล แต่กลับประชวรระหว่างทาง เนื่องจากไปต่อไม่ได้ จึงหยุดอยู่ที่นั่น ภายหลังรายาสั่งให้สร้างเมืองในบริเวณที่กระจงหายตัวไป เมืองนั้นภายหลังเป็นปตานี ซึ่งเชื่อว่าตั้งชื่อตาม "หาดแห่งนี้" ที่กระจงหายตัวไป หรือตามชายชรานาม ปะตานี หมายถึง "พ่อตานี"
ปตานี, ปัตตานี.
ในจังหวัดชายแดนภาคใต้ของประเทศไทย "ปตานี" กลายเป็นคำที่มีความขัดแย้งที่ใช้เรียกพื้นที่ที่ครอบคลุมจังหวัดปัตตานี (มี t สองตัว), ยะลา, นราธิวาส และสงขลาบางส่วน ปตานีในภาษามลายูเขียนด้วยอักษร "t" ตัวเดียว แต่ในข้อมูลไทยเขียนตัว "t" สองตัว เมื่อเขียนเป็นภาษาไทย "ปตานี" (Patani) จึงออกเสียงต่างจาก "ปัตตานี" (Pattani) ส่วน "P'tani" เป็นศัพท์ภาษามลายูดั้งเดิมที่ใช้เรียกภูมิภาคนี้ โดยมีการใช้งานเป็นเวลานาน และมักไม่เขียนในภาษาไทย ดังนั้น ในขณะที่ "Patani" ในทางวิชาการเป็นคำเดียวกับ "P'tani" แต่ "Patani" ที่มี "t" ตัวเดียว มีความหมายแฝงทางการเมืองบางส่วน
เทรซี่ มาคาลอส
เทรซี่ มาคาลอส  นักมวยสากลชาวฟิลิปปินส์ เกิดเมื่อ 28 ตุลาคม พ.ศ. 2508 สถิติการชก 44 ครั้ง ชนะ 29 (น็อค 13) เสมอ 3 แพ้ 12
มาคาลอสขึ้นชกมวยสากลครั้งแรกเมื่อ 17 กุมภาพันธ์ พ.ศ. 2527 แพ้น็อค อาเรียล ไทสัน ยก 4 จากนั้นขึ้นชกเสมออีกสองครั้ง จึงพบกับชัยชนะเป็นครั้งแรกโดยชนะคะแนน รามอน ลูปาซี ที่ฟิลิปปินส์ จากนั้น มาคาลอสก็ชกชนะเป็นส่วนใหญ่ จนได้ชิงแชมป์ฟิลิปปินส์รุ่นไลท์ฟลายเวทเมื่อ 30 ตุลาคม พ.ศ. 2529 ซึ่งมาคาลอสเป็นฝ่ายชนะน็อค ลิตเติล บากิโอ ยก 8 ได้แชมป์มาครอง จากนั้น มาคาลอสได้ขึ้นชิงแชมป์โลกรุ่นจูเนียร์ฟลายเวท IBF เมื่อ 29 มีนาคม พ.ศ. 2530 ที่เกาหลีใต้ ปรากฏว่าเป็นฝ่ายแพ้คะแนนชอย จุมฮวานไป หลังจากนั้น มาคาลอสขึ้นชกป้องกันแชมป์ฟิลิปปินส์ ก็เป็นฝ่ายแพ้แตก ซอนนี่ วิดัล ยก 8 เสียแชมป์ไป เมื่อ 4 กรกฎาคม พ.ศ. 2530
หลังจากนั้น มาคาลอสขึ้นชกชนะรวด รวมทั้งชนะน็อค ฤทธิชัย ลูกมิ่งขวัญ และทันใจ ดอนเจดีย์ นักชกไทยอีกด้วย หลังจากนั้น มาคาลอสขึ้นชิงแชมป์โลกกับชอยอีกครั้งที่ฟิลิปปินส์เมื่อ 4 พฤศจิกายน พ.ศ. 2531 ซึ่งคราวนี้มาคาลอสเป็นฝ่ายชนะคะแนนได้แชมป์โลกไปครอง มาคาลอสมาป้องกันแชมป์ครั้งแรกที่ไทย เมื่อ 2 พฤษภาคม พ.ศ. 2532 และเป็นฝ่ายแพ้คะแนนเมืองชัย กิตติเกษม เสียแชมป์ไป มาคาลอสยังข้องใจขอแก้มืออีกครั้งในอีก 5 เดือนต่อมา ซึ่งคราวนี้มาคาลอสเป็นฝ่ายแพ้น็อคเมืองชัยในยกที่ 7 ชิงแชมป์คืนไม่สำเร็จ หลังจากนั้น มาคาลอสยังขึ้นชกอย่างต่อเนื่อง แพ้บ้าง ชนะบ้าง และเคยมาชกนอกรอบ แพ้คะแนน ต่อศักดิ์ ศศิประภายิม และแพ้น็อค ดาวรุ่ง ชูวัฒนะ ยก 8 เมื่อ พ.ศ. 2536 มาคาลอสขึ้นชกมวยครั้งสุดท้ายเมื่อ 18 เมษายน พ.ศ. 2537 แพ้น็อค ทากาโตะ โทกูชิ ยก 3 จากนั้นก็แขวนนวมไป
โรลันโด ปัสกวา
โรลันโด ปัสกวา (; เกิด: 19 พฤศจิกายน พ.ศ. 2508) อดีตนักมวยสากลอาชีพชาวฟิลิปปินส์ มีสถิติการชกทั้งหมด 70 ครั้ง ชนะ 45 (น็อก 17) แพ้ 25 เป็นนักมวยที่เคยสร้างประวัติศาสตร์ "ช็อกโลก" เมื่อเป็นฝ่ายชนะน็อกอุมเบร์โต กอนซาเลซ แชมป์โลกชาวเม็กซิกันได้อย่างพลิกความคาดหมาย เมื่อปลายปี พ.ศ. 2533 แบบเดียวกับที่ สมาน ส.จาตุรงค์ ทำได้ในอีก 5 ปีต่อมา
โรลันโด ปัสกวา เป็นนักมวยถนัดซ้าย (Southpaw) เป็นนักมวยที่มีสถิติการชกพื้น ๆ ไม่มีอะไรโดดเด่น แต่สามารถสร้างความตื่นตะลึงได้ด้วยการเอาชนะน็อกอุมเบร์โต กอนซาเลซ นักมวยชาวเม็กซิกัน เจ้าของตำแหน่งแชมป์โลก ไปได้ในยกที่ 6 ได้ครองแชมป์โลกในรุ่นไลต์ฟลายเวต สภามวยโลก (WBC) ไปอย่างไม่มีใครคาดคิด
แต่หลังจากได้แชมป์โลกไปแล้ว ปัสกวาไม่สามารถป้องกันตำแหน่งแชมป์โลกได้เลย เมื่อพบกับ เมลชอร์ ค็อป คัสโตร นักมวยชาวเม็กซิกัน ในการป้องกันตำแหน่งครั้งแรกก็เสียแชมป์ไปทันที โดยแพ้น็อกไปในยกที่ 12 ยกสุดท้าย
จากนั้น ปัสกวาได้เดินทางไปชกในที่ต่าง ๆ ทั่วโลก รวมทั้งประเทศไทยหลายครั้งกับนักมวยไทย เนื่องจากชื่อเสียงที่สามารถชนะน็อกกอนซาเลซได้ แต่ปัสกวาก็มักแพ้มากกว่าชนะ โดยหลังจากเสียแชมป์โลกไปแล้ว ปัสกวาทำสถิติแพ้ไปถึง 19 ครั้ง และได้แขวนนวมไปในที่สุดในปี พ.ศ. 2542 หลังจากแพ้คะแนน 12 ยก มาพิชิต อุทัยเทวี ที่พัทยา
เรนาโต้ อินอล
เรนาโต อินอล (Renato Inal) นักมวยสากลชาวฟิลิปปินส์ สถิติการชก 17 ครั้ง ชนะ 8 (น็อค 5) แพ้ 9
อินอลขึ้นชกมวยสากลครั้งแรกเมื่อ 18 กุมภาพันธ์ พ.ศ. 2543 แพ้น็อค บัดดี ซัลวาดอร์ ยก 3 จากนั้น ขึ้นชกอีก 2 ครั้ง แพ้ 1ชนะ 1 ก็ได้ชิงแชมป์ฟิลิปปินส์รุ่นซูเปอร์เฟเธอร์เวทที่ว่าง แพ้น็อค บ๊อบบี้ ปาเกียว ยก 11 ไม่ได้แชมป์ จากนั้น อินอลเดินทางไปชกที่อินโดนีเซียในช่วง พ.ศ. 2545 – 2546 ถึง 6 ครั้ง ชนะ 3 แพ้ 3 แล้วได้ขึ้นชิงแชมป์ฟิลิปปินส์รุ่นซูเปอร์เฟเธอร์เวทอีกครั้งเมื่อ 20 ธันวาคม พ.ศ. 2546 คราวนี้เป็นฝ่ายแพ้น็อคบ๊อบบี้ ปาเกียว ยก 6 ไม่ได้แชมป์ อินอลยังคงขึ้นชกต่อเนื่องมา และได้เดินทางมาชิงแชมป์เงารุ่นไลท์เวท WBC ที่ว่างในไทยเมื่อ 24 ธันวาคม พ.ศ. 2547 แพ้น็อค ซัดดัม เกียรติยงยุทธ ยก 4 จากนั้น อินอลขึ้นชกอีกแค่ครั้งเดียว ชนะน็อค อัล เดลิเกร์ ยก 4 เมื่อ 23 กรกฎาคม พ.ศ. 2548 จากนั้นก็แขวนนวมไป
ปราบไพรี ป.ลาเสือ
ปราบไพรี ป.ลาเสือ สถิติการชก 2 ครั้ง ชนะ 1 (น็อค 1) แพ้ 1
ยุคกลาง
สมัยโบราณ
สมัยโบราณ  ในความหมายที่เป็นสากล จะหมายถึง ช่วงเวลาที่มนุษย์รู้จักการตั้งถิ่นฐานถาวร สร้างอารยธรรม วัฒนธรรม อักษรต่าง ๆ ขึ้นมา ซึ่งในแต่ละประเทศ สมัยโบราณจะมาถึงเร็วหรือช้า จะไม่เท่ากัน ขึ้นอยู่กับว่าช่วงเวลาใดทีประเทศนั้นอยู่ในช่วงสร้างและประดิษฐ์อารยธรรมที่จะเป็นหลักฐานยืนยันได้ว่าอารยธรรมของประเทศนี้เริ่มต้นขึ้นแล้ว ช่วงเวลานั้น ของประเทศนั้น ก็จะจัดอยู่ในช่วงสมัยโบราณ
สมัยโบราณโดยเฉลี่ยของโลกจะตรงกับ 3,500 ปีก่อนคริสตกาล - ค.ศ. 476 เพราะในช่วงเวลาดังกล่าว อารยรรมที่โด่งดังจำนวนมากของโลกถือกำเนิดในช่วงนี้ เช่น อารยธรรมโรมัน กรีก เมโสโปเตเมีย จีน อินเดีย อียิปต์ ฯลฯ นักประวัติศาสตร์ทั่วโลกจึงกำหนดช่วงเวลาดังกล่าวให้เป็นสมัยโบราณโดยเฉลี่ยของโลก
สมัยโบราณโดยเฉลี่ยของโลก สิ้นสุดใน ค.ศ. 476 เมื่อจักรวรรดิโรมันตะวันตกล่มสลายลง เหลือแต่จักรวรรดิโรมันตะวันออก ที่เปิดเมืองรับเอาศาสนาคริสต์เข้ามามีบทบาทสูงในสังคมโรมัน และอิทธิพลของโรมันก็แผ่ขยายไปทั่วยุโรป และไปทั่วโลก ทำให้โลกโดยรวมออกจากสมัยโบราณ เข้าสู่สมัยกลาง (Middle Ages)
ทางด้านอารยธรรมสมัยโบราณของต่างประเทศ โดยเฉพาะในแถบยุโรป มีอารยธรรมที่น่าสนใจเกิดขึ้นเป็นจำนวนมาก เช่น อารยธรรมอียิปต์ กรีก โรมัน บุคคลที่มีชีวิตอยู่ในช่วงหลายพันปีก่อน แล้วยังมีชื่อเสียงอยู่จนถึงปัจจุบันมีมากมาย เช่น จูเลียส ซีซาร์, คลีโอพัตรา รวมทั้งฟาโรห์หลายพระองค์แห่งอียิปต์
สมัยโบราณในยุโรป.
สมัยโบราณในยุโรปหรือบางครั้งเรียกว่า “สมัยคลาสสิก”  เป็นคำกว้าง ๆ ที่ใช้เรียกสมัยของประวัติศาสตร์วัฒนธรรมที่มีศูนย์กลางอยู่ในบริเวณทะเลเมดิเตอร์เรเนียนที่ประกอบด้วยวัฒนธรรมของกรีกโบราณ และ โรมันโบราณที่เรียกรวมกันว่าโลกกรีก-โรมัน
ยุคโบราณโดยทั่วไปเริ่มขึ้นเมื่อมีการบันทึกมหากาพย์โดยโฮเมอร์เมื่อราว 800 ถึง 700 ปีก่อนคริสต์ศักราช และดำเนินต่อมาจนถึงการรุ่งเรืองของคริสต์ศาสนาและการล่มสลายของจักรวรรดิโรมันในคริสต์ศตวรรษที่ 5 ยุคโบราณสิ้นสุดลงเมื่อเกิดการสลายตัวของวัฒนธรรมคลาสสิกในตอนปลายของยุคโบราณตอนปลาย (Late Antiquity) (ค.ศ. 300-ค.ศ. 600) ที่คาบต่อไปยังสมัยยุคกลางตอนต้น (ค.ศ. 600-ค.ศ. 1000)
ยุคโบราณมักจะหมายถึงมุมมองอันเป็นอุดมคติของยุคของผู้คนในสมัยต่อมาเช่นในคำกล่าวของเอดการ์ อัลเลน โพ ที่ว่า “ความรุ่งโรจน์ในกาลครั้งหนึ่งของกรีกโบราณ, ความยิ่งใหญ่ในกาลครั้งหนึ่งของโรมันโบราณ!”
วัฒนธรรมของกรีกโบราณมีอิทธิพลอันยิ่งใหญ่ต่อภาษา การปกครอง ระบบการศึกษา ศิลปะ และ สถาปัตยกรรมของโลกยุคใหม่ เป็นเชื้อเพลิงของยุคฟื้นฟูศิลปวิทยาของยุโรปตะวันตกและอีกครั้งหนึ่งในยุคฟื้นฟูคลาสสิกในคริสต์ศตวรรษที่ 18 และ 19
2,800 ปีก่อน ในเอเซีย เป็นยุคทองของราชวงศ์โจว ของจีน มีตำนานนาจา เกิดจากดอกบัว มี 3 เศียร 6 กร มีเทพนักรบเอ้อหลางพร้อมเทพสุนัขคู่ใจ
โรมีโอและจูเลียต
จอห์น แรมโบ้
จอห์น แรมโบ้ เป็นตัวละครยอดนิยมในภาพยนตร์แอ็กชัน ซึ่งสวมบทบาทโดยซิลเวสเตอร์ สตอลโลน ซึ่งตัวละครนี้ถูกสร้างขึ้นโดยเดวิด มอร์เรลล์ ในบทประพันธ์ของเขาที่ชื่อว่า First Blood
ภาพยนตร์ชุดแรมโบ้ สร้างมาแล้วทั้งหมด 4 ภาค ตามลำดับดังนี้
โดยภาพยนตร์ชุดแรมโบ้ จะเป็นเรื่องราวของ จอห์น แรมโบ้ อดีตทหารผ่านศึกเวียดนาม ผู้ซึ่งมีความสามารถในการเอาตัวรอด ใช้อาวุธ หรือสู้แบบมือเปล่าได้อย่างดีเยี่ยม
ที่มาของแรมโบ้.
จากบทประพันธ์ของเดวิด มอร์แรล จอห์น เจมส์ แรมโบ้ (John James Rambo) หรือ จอห์น เจ. แรมโบ้ เกิดเมื่อวันที่ 6 กรกฎาคม พ.ศ. 2490 ที่เมืองโบวี รัฐแอริโซนา ประเทศสหรัฐอเมริกา เป็นชาวอเมริกันชนเผ่านาวาโฮ โดยพ่อและแม่ของเขามีเชื้อสายเยอรมัน แรมโบ้จบการศึกษาจากโรงเรียนมัธยมแรจน์ฟอร์ด (Rangeford High School) ในปี พ.ศ. 2508 และเขาก็ได้สังกัดอยู่ในกองทัพบกของสหรัฐอเมริกาเมื่ออายุ 18 ปี ในวันที่ 2 มกราคม พ.ศ. 2509 เขาได้ออกศึกในสงครามเวียดนามในเดือนกันยายน ปีพ.ศ. 2509 และกลับมาที่กองทัพอีกครั้งในปี พ.ศ. 2510 และถูกฝึกอยู่ในกองรบพิเศษ (Special Forces) ที่รัฐนอร์ท แคโรไรนา ถึงปี พ.ศ. 2512 แล้วกลับไปรบที่สงครามเวียดนามอีกครั้ง ในเดือนพฤศจิกายน ปีพ.ศ. 2514 ต่อมาเขาถูกจับโดยกองทัพของเวียดนามเหนือ ใกล้กับชายแดนของจีน-เวียดนาม และถูกกักตัวไว้ในค่ายของเชลยสงคราม ที่ที่เขาและทหารเชลยคนอื่นๆ ถูกทรมานซ้ำแล้วซ้ำเล่า แรมโบ้สามารถหนีออกจากที่กักขังได้ในเดือนพฤษภาคม พ.ศ. 2515
แรมโบ้ได้รับเกียรติยศต่างๆ และได้ออกจากกองทัพเมื่อวันที่ 17 กันยายน พ.ศ. 2517
คำโปรยของแรมโบ้แต่ละภาค.
First Blood แรมโบ้ นักรบเดนตาย.
"STALLONE.
"This time he's fighting for his life."
"สตอลโลน ครั้งนี้เขาต่อสู้เพื่อชีวิตของเขาเอง"
Rambo : First Blood Part II แรมโบ้ นักรบเดนตาย 2.
"They sent him on a mission and set him up to fail. But they made one mistake.
"They forgot they were dealing with Rambo."
"พวกนั้นส่งเขาไปทำภารกิจและต้องการให้เขาทำปฏิบัติการล้มเหลว แต่พวกนั้นทำความผิดพลาดไปข้อหนึ่ง พวกนั้นลืมไปว่ากำลังต่อกรอยู่กับแรมโบ้"
Rambo III แรมโบ้ 3.
"The first was for himself. The second was for his country.
"This time it's for his friend."
"ครั้งแรกเพื่อตัวเขาเอง ครั้งที่สองเพื่อประเทศของเขา ครั้งนี้สำหรับเพื่อนของเขา"
Rambo แรมโบ้ 4 นักรบพันธุ์เดือด.
"Live for nothing or die for something."
"อยู่อย่างว่างเปล่า หรือตายเพื่อบางสิ่ง"
ระบบรัฐสภา
ระบบรัฐสภา  หรือ ประชาธิปไตยแบบรัฐสภา  เป็นกลไกการปกครองที่ฝ่ายบริหารหรือรัฐบาลมีที่มาจากรัฐสภาซึ่งทำหน้าที่ตัดสิน และมีความรับผิดชอบต่อสภา ในระบบรัฐสภา ตำแหน่งประมุขแห่งรัฐ และตำแหน่งหัวหน้ารัฐบาลมักจะแยกออกจากกัน โดยหัวหน้ารัฐบาลเป็นนายกรัฐมนตรี ในขณะที่ประมุขแห่งรัฐเป็นพระมหากษัตริย์ตามการสืบสันตติวงศ์ หรือประธานาธิบดีจากการเลือกตั้ง ระบบรัฐสภาสมัยใหม่มีต้นกำเนิดในอังกฤษใน ศตวรรษที่17
โดยมีประเทศที่ใช้ระบบสาธารณรัฐระบบรัฐสภาได้แก่ เยอรมนี อิตาลี อินเดีย ออสเตรีย ฮังการี ตุรกี อิรัก อิสราเอล ปากีสถาน สิงคโปร์ ไอร์แลนด์ ไอซ์แลนด์ ฟินแลนด์ กรีซ เซอร์เบีย เช็กเกีย บัลแกเรีย เนปาล บังกลาเทศ เอธิโอเปีย ซูรินาม เป็นต้น
ส่วนประเทศที่ใช้ระบบราชาธิปไตยภายใต้รัฐธรรมนูญได้แก่ สหราชอาณาจักร ญี่ปุ่น ไทย กัมพูชา มาเลเซีย สเปน สวีเดน นอร์เวย์ เนเธอร์แลนด์ เบลเยียม เดนมาร์ก แคนาดา ออสเตรเลีย นิวซีแลนด์ ลักเซมเบิร์ก ลิกเตนสไตน์ โมนาโก อันดอร์รา เป็นต้น
ประวัติของระบบรัฐสภา.
การปกครองระบบรัฐสภา เป็นการปกครองที่เกิดขึ้นครั้งแรก ณ ประเทศอังกฤษในศตวรรษที 17 ซึ่งเป็นผลมาจากการการช่วงชิงอำนาจระหว่างกษัตริย์กับสภาที่ประเทศอังกฤษ ประเทศอังกฤษจึงถือได้ว่าเป็นต้นแบบของรูปแบบรัฐบาลแบบนี้ รัฐสภาในประเทศอังกฤษสมัยนั้นถูกจัดตั้งขึ้นในสมัยที่พระมหากษัตริย์ยังคงอำนาจเด็ดขาดอยู่ รัฐสภาอังกฤษขณะนั้นเป็นสภาที่รวมของชนชั้นต่าง ๆ ซึ่งเปิดโอกาสให้คนธรรมดาที่เป็นสามัญชนเข้าไปนั่งในรัฐสภาด้วย รัฐสภาจึงเป็นสถาบันทางการเมืองเพียงแห่งเดียวที่คนธรรมดาจะเข้าไปมีบทบาททางการเมืองได้ รัฐสภาจึงป็นสถาบันของประชาชน ก็คือรัฐสภาได้เข้ามามีบทบาทควบคุมการใช้อำนาจของกษัตริย์รวมทั้งการปฏิบัติงานของคณะรัฐมนตรีอีกด้วย
คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ
คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ  ก่อตั้งขึ้นใน พ.ศ. 2531 โดยองค์กรอุตุนิยมวิทยาโลก (WMO) และโครงการสิ่งแวดล้อมแห่งสหประชาชาติ (UNEP) เป็นคณะที่ให้คำแนะนำแก่ผู้กำหนดนโยบายเกี่ยวกับสภาวการณ์ปัจจุบันขององค์ความรู้และให้ข้อมูลที่น่าเชื่อถือเกี่ยวกับภาวะโลกร้อน แต่ไม่ได้ดำเนินการวิจัยทางวิทยาศาสตร์ เป็นผู้ทบทวนรายงานที่เกี่ยวกับภาวะโลกร้อนที่ตีพิมพ์ในสิ่งพิมพ์ที่ได้รับการพิจารณาตรวจสอบโดยผู้เชี่ยวชาญ (peer reviewed) ในทุก ๆ ปี และสรุป “สถานะขององค์ความรู้” เรื่องภาวะโลกร้อนในรายงานการประเมินซึ่งตีพิมพ์ทุก ๆ 5 ปี หรือมากกว่านั้น ผู้เชี่ยวชาญประมาณ 1,000 คน
โดยแบ่งคณะทำงาน 3 คณะ คือ
ระบอบรัฐสภา
รวงทอง ทองลั่นธม (บางแห่งเขียนเป็น รวงทอง ทองลั่นทม) เกิดวันที่ (8 พฤษภาคม พ.ศ. 2480) เป็นนักร้องวงดนตรีกรมประชาสัมพันธ์ และ วงสุนทราภรณ์ มีชื่อเสียงจากเพลง "จำได้ไหม" และ "ขวัญใจเจ้าทุย" รวมทั้งได้รับการเชิดชูเกียรติเป็นศิลปินแห่งชาติ ประจำปี พ.ศ. 2539 เจ้าของฉายานักร้อง เสียงน้ำเซาะหิน
รวงทอง ทองลั่นธม เกิดวันเสาร์ ที่ 8 พฤษภาคม พ.ศ. 2480 ที่ตำบลบ้านโพธิ์ อำเภอบางปะอิน จังหวัดพระนครศรีอยุธยา เป็นบุตรของนายทอง นางจำรัส ทองลั่นทม มีพี่น้อง 4 คน มีชื่อเดิมว่า ก้อนทอง ทองลั่นทม เมื่อเกิดได้ 2ปีมารดาก็ได้เสียชีวิต จึงย้ายมาอยู่กับยายที่กรุงเทพฯจนเกิดสงครามโลกจึงย้ายกลับมาพระนครศรีอยุธยาและกลับมาที่กรุงเทพอีกครั้ง เข้าเรียนโรงเรียนนันทศึกษาจนจบชั้นป.4 จึงเข้าศึกษาต่อที่โรงเรียนขัตติยนารี เด็กหญิงก้อนทองทราบว่าทางบ้านยากจนจึงตั้งใจเรียนจนสอบได้ที่ 1 และเป็นหัวหน้าชั้น แต่ในขณะเรียนชั้นมัธยมปีที่ 6 คุณพ่อสุขภาพไม่ดีการเงินย่ำแย่ จึงตัดสินใจลาออกจากโรงเรียน
ชีวิตส่วนตัวเธอเคยคบหากับ ชนะ ศรีอุบล "พระเอกหนังไทยยุคก่อนแต่ทั้งคู่ก็เลิกรากัน"
และภายหลังเธอมีแฟนชื่อนายพิสิษฐ์ ชุ่มจิต หรือหม่อมแสงหลังจากเขาเสียชีวิต เธอจึงสมรสใหม่จนถึงปัจจุบัน
รวงทองชอบร้องเพลงมาตั้งแต่เด็กโดยเฉพาะเพลงของวงดนตรีสุนทราภรณ์ซึ่งจะต้องข้ามท้องร่องไปฟังข้างบ้านเพราะบ้านตัวเองไม่มีวิทยุ จนกระทั่งวันหนึ่งมีคนย้ายเข้ามาอยู่ข้างบ้านของรวงทอง ซึ่งเป็นครอบครัวของอภันตรี ประยุทธเสนีย์ คุณสนั่นน้าของอภันตรีเห็นว่ารวงทองชอบร้องเพลง จึงพาไปฝากกับครูเอื้อ สุนทรสนาน โดยได้ใช้เพลงทดสอบ คือ "ยาใจยาจก" เนื่องจากเสียงไพเราะแต่อายุยังน้อยครูเอื้อจึงอยากให้รวงทองรับการศึกษามากกว่าร้องเพลงแต่ทางบ้านฐานะยากจนจึงอยากร้องเพลงมากกว่า ครูเอื้อจึงรับรวงทองเป็นนักร้องฝึกหัดที่กรมประชาสัมพันธ์ รวงทองได้รับการฝึกหัดร้องเพลงกับพลโท หม่อมหลวงขาบ กุญชร เอื้อ สุนทรสนาน สริ ยงยุทธ และชอุ่ม ปัญจพรรค์ ซึ่งเป็นผู้ตั้งชื่อให้ว่า รวงทอง ทองลั่นทม โดยจะได้รับการช่วยเหลือจากรุ่นพี่ เช่นศรีสุดา,วรนุช,พูลศรี,ชวลี ช่วยออกสตางค์ค่าเดินทางและค่าอาหาร
รวงทองใช้เวลาฝึกร้องเพลงอยู่ถึง 3 ปี จนกระทั่งได้เข้าเป็นข้าราชการและนักร้องประจำวงดนตรีกรมประชาสัมพันธ์หรือวงดนตรีสุนทราภรณ์ เริ่มมีชื่อเสียงจากการร้องเพลง รักบังใบ ของครูชอุ่ม ปัญจพรรค์ ซึ่งในการร้องหน้าเวทีครั้งแรกรวงทองไม่ได้รับการต้อนรับที่ดีนักเพราะหน้าตาที่ไม่ค่อยสะสวยแต่พอเริ่มร้องท่อนแรกของเพลงรักบังใบ เสียงปรบมือก็แน่นขนัดกลบเสียงร้องเพลงด้วยความชื่มชมในน้ำเสียง
รวงทองมีชื่อเสียงโด่งดังจากเพลง จำได้ไหม (คำร้องโดย ธาตรี ทำนองโดย เอื้อ สุนทรสนาน) และโด่งดังสุดขีดจากเพลง ขวัญใจเจ้าทุย (โดย สมศักดิ์ เทพานนท์) พ.ศ. 2500 ซึ่งเธอเคยตัดพ้อกับครูเอื้อว่าของสวยงามมีต้องเยอะแยะทำไมต้องให้ร้องเพลงรักกับควาย แต่พอเพลงขวัญใจเจ้าทุยทำการแสดงจบ รวงทองก็ได้รับเสียงชื่นชมจากผู้ฟังจึงทำให้เพลงนี้ขายดีที่สุดในแผ่นเสียงสุนทราภรณ์
เนื่องจากการร้องเพลงที่กรมประชาสัมพันธ์นั้น ไม่สามารถร้องเพลงที่ไนท์คลับได้ ไม่สามารถร้องเพลงของครูเพลงอื่นได้ และการเป็นข้าราชการต้องเรียบร้อยไม่สามารถรับงานนอกเวลาได้ จึงได้ลาออกจางวงสุนทราภรณ์ไปเป็นนักร้องอิสระ ในปีพ.ศ. 2503 โดยผลงานที่มีชื่อเสียงในช่วงนี้ เช่น แรมพิศวาส, เก็บรัก(ต้นฉบับ), แสนแสบที่แสบแสน,มหาชัยอาลัยท่าฉลอม,เวนิสพิศวาส,จดหมายรักสลักบนพื้นทราย, คีรีบูนยอดรัก, ทุยฝันร้าย,ทุยจ๋าทุย,รักทุย,อรุโณทัยไม่กลับคืน, พับความทุกข์ซุกไว้ใต้หมอน เป็นต้น
ต่อมามีผู้ทักว่านามสกุลทองลั่นทมน่าจะไม่เหมาะเพราะชื่อไปพ้องกับดอกลั่นทมซึ่งเป็นดอกไม้ที่มีความหมายเป็นความระทมตรมใจ รวงทองจึงเปลี่ยนนามสกุลเป็นทองลั่นธม
รวงทองแสดงละครประกอบบทเพลงมากมายในช่วงอยู่กับวงดนตรีสุนทราภรณ์และแสดงละครให้กับคณะละครต่างๆ ทั้งยังเป็นนางเอกละครโทรทัศน์ทางไทยทีวี ช่อง 4 บางขุนพรหม เรื่อง"จุฬาตรีคูณ" คู่กับ อาคม มกรานนท์ แสดงละครเวทีกับฉลอง สิมะเสถียรเรื่อง "ลานปาริชาติ" เคยแสดงภาพยนตร์คู่กับมิตร ชัยบัญชา เรื่องในฝูงหงส์ แสดงภาพยนตร์ให้ชรินทร์ นันทนาคร ในเรื่องมนต์รักเพลงสวรรค์ และรับเชิญแสดงภาพยนตร์การกุศลเรื่องคนใจบอด และเรื่องอื่นๆ รวมทั้งมีงานเพลงประกอบภาพยนตร์ เด่นๆ เช่น "ปาหนัน ,สร้อยไข่มุก ,วนาลี ,อรุโณทัยไม่กลับคืน เป็นต้น
และยังเคยเป็นผู้จัดและนำแสดงในละครโทรทัศน์ ททบ.7 (ขาวดำ) สนามเป้า (ททบ.5 ปัจจุบัน) เช่น "จุฬาตรีคูณ" คู่กับ ตรัยเทพ เทวะผลิน และเคยจัดรายการ"เสียงทิพย์จากรวงทอง" ร่วมกับ ม.ร.ว.ธวัชจันทร์ ประวิจร เผยแพร่ทางช่อง 5
ในช่วงมีชื่อเสียงรวงทองเคยคบหากับชนะ ศรีอุบลนักแสดงที่มีชื่อเสียงในช่วงนั้นแต่ก็เลิกรากันไป รวงทองสมรสกับพ.ต.ท.วรพล สุคนธร มีบุตรด้วยกัน 2 คน ชื่อเอกอดุลย์ และ ศยามล
ผลงานขับร้องที่มีชื่อเสียง เช่น จำได้ไหม ,ขวัญใจเจ้าทุย ,เก็บรัก(ต้นฉบับ) ,ปาหนัน ,รอคำรัก ,ขยี้ใจ ,มั่นใจไม่รัก ,เพื่อคุณ ,ไม่ใกล้ไม่ไกล ,วิมานสีชมพู ,รักบังใบ ,เสียงกระซิบจากเกลียวคลื่น ,ผู้หญิงก็มีหัวใจ ,รักเธอเสมอ(คู่สมศักดิ์ เทพานนท์) ,อย่าปันใจให้ฉัน ,อย่าซื้อฉันด้วยเงิน ,รักทุย ,หวานรัก ,ถึงเธอ ,ตัดสวาท ,หงส์กับกา(คู่วินัย จุลละบุษปะ) ,คีรีบูนยอดรัก ,ทุยจ๋าทุย(คู่ชรินทร์ นันทนาคร) ,ปลอบใจเจ้าทุย ,ทุยฝันร้าย(คู่ชรินทร์ นันทนาคร ,ฝันถึงกันบ้างนะ ,แรมพิศวาส(ต้นฉบับเอมอร วิเศษสุด) ,สนต้องลม(ต้นฉบับมัณฑนา โมรากุล)
ไฟรักในทรวง (คู่กับศรีสุดา รัชตะวรรณ วรนุช อารีย์ ชวลี ช่วงวิทย์)
รวงทอง ทองลั่นทม
คณะกรรมาธิการระหว่างรัฐบาลว่าด้วยการเปลี่ยนแปลงของสภาวะอากาศ
ฌอง อังรี ดูนังต์
โกล์ (ภาพยนตร์)
โกล์  หรือ โกล์ เกมหยุดโลก  เป็นภาพยนตร์ที่เข้าฉายในปี พ.ศ. 2548 กำกับโดย แดนนี แคนนอน ผู้กำกับภาพยนตร์ชาวอังกฤษ
"ทุกความฝันกำลังเริ่มต้นขึ้น"
เมื่อ ซานติอาโก้ มูเนซ (คูโน เบ็คเกอร์) เด็กชายชาวเม็กซิกัน ข้ามพรมแดนไปสู่สหรัฐอเมริกาตอนอายุได้ 10 ขวบ พร้อมครอบครัว เขามีข้าวของติดตัวไปเพียงสองชิ้น นั่นคือลูกฟุตบอล และรูปถ่ายศึกเวิลด์คัพที่ขาดกะรุ่งกะริ่ง ความปรารถนาเพียงหนึ่งเดียวของ ซานติอาโก้ ผู้ทำงานเล็กๆ น้อยๆ ระหว่างที่เขาเติบโตในลอสแอนเจลิส คือการได้เล่นฟุตบอล แต่การเกลี้ยกล่อมพ่อเขาว่าเขาสามารถเป็นนักฟุตบอลระดับนานาชาติได้นั้น เป็นอีกเรื่องหนึ่ง "ในโลกนี้มีคนสองประเภท" พ่อเขาว่าไว้ "คนในบ้านหลังใหญ่ และคนอย่างพวกเราที่ต้องตัดหญ้า และล้างรถให้พวกเขา"
แต่เมื่อ เกล็น ฟอย (สตีเฟน ดิลเลน) แมวมองซึ่งเป็นอดีตนักฟุตบอล ได้เห็นซานติอาโก้ในการแข่งขันท้องถิ่นของแอลเอนัดหนึ่ง เขาก็ตระหนักได้ว่า นักฟุตบอลผู้คล่องแคล่วว่องไวและกล้าหาญผู้นี้ มีพรสวรรค์ในแบบที่นิวคาสเซิล สโมสรชั้นนำของพรีเมียร์ลีกอังกฤษกำลังต้องการ
เมื่อต้องไปอยู่ต่างแดน ที่ซึ่งฟุตบอลเป็นเหมือนศาสนาหนึ่ง และสนามเซนต์เจมส์ปาร์คของนิวคาสเซิล หนุ่มน้อยชาวอเมริกันผู้นี้ต้องพิสูจน์ให้เห็นว่า เขามีความกึ๋นและความเก๋า พอที่จะได้เซ็นสัญญากับหนึ่งในสโมสรฟุตบอลที่ยิ่งใหญ่ที่สุดของโลก
สนามที่ชื้นแฉะ สายลมที่เหน็บหนาว การโดนกระแทกจากเพื่อนร่วมทีม อีกทั้งความเศร้าในใจ บาดแผล และความเย้ายวนต่างๆ ของชีวิตที่โด่งดัง ทั้งหมดนี้เป็นเพียงอุปสรรคส่วนหนึ่ง ที่ซานติอาโก้ต้องฝ่าฟัน เพื่อมีชัยชนะในโลกที่ตื่นเต้นเร้าใจของการแข่งขันฟุตบอลระดับนานาชาติ มูเนซเกือบไม่ได้เซ็นสัญญาเนื่องจากถูกมองว่าปรับตัวไม่ได้แต่ แกวิน แฮร์ริส (อาเลสซานโดร นิโวลา) ซูเปอร์สตาร์เพื่อนร่วมทีมช่วยพูดกับผู้จัดการทีมจนมูเนซเผยว่าเป็นหอบเขาจึงได้รับโอกาสให้ไปรักษาให้จนวันหนึ่งในเกมส์ก่อนนัดสุดท้ายที่พบฟูแล่มมูเนซได้รับโอกาสลงสนามเป็นตัวสำรองเขาโชว์ลีลาลากเลื้อยจนถูกสกัดล้มเขตโทษทำให้ได้จุดโทษซึ่งเกวิน แฮร์ริสยิงเข้าไปเป็นประตูชัยให้นิวคาสเซิ่ลชนะ 1-0 แทนที่มูเนซจะได้รับคำชื่นชมกับถูกตำหนิว่าไม่ยอมส่งบอลให้เพื่อนที่อยู่ในตำแหน่งที่ดีกว่าและอุปสรรคก็กลับมาเยือนเขาถูกแฮร์ริสพาไปปาร์ตี้ก่อนจะถูกสาว ๆ รุมกอดโดยเขาไม่เต็มใจพอรูปหลุดทำให้เขาถูกสอบสวนแต่เขาก็ยืนยันจะไม่เปิดเผยชื่อเพื่อนร่วมทีมที่ไปด้วยหลังจากนั้นเกล็น ฟอย ก็มาบอกข่าวว่าพ่อเขาเสียชีวิตแล้วทำให้มูเนซตัดสินใจจะกลับไปดูแลครอบครัวแทนพ่อซึ่งเท่ากับละทิ้งความฝันของตัวเองที่สนามบินเขานั่งลังเลก่อนที่จะตัดสินใจกลับมาเล่นกับทีมและได้มีโอกาสลงเป็นตัวจริงในเกมส์ตัดสินชะตาที่พบกับลิเวอร์พูลซึ่งทีมไหนชนะจะได้ไปเล่นยูฟ่า แชมเปี้ยนลีก นิวคาสเซิ่ลนำไปก่อนจากเกวิน แฮร์ริสก่อนที่จะถูกลิเวอร์พูลแซงขึ้นนำจากอิกอร์ บิสคานและมิลาน บารอส ก่อนที่นิวคาสเซิ่ลจะมาตีเสมอเป็น 2-2 ในช่วงท้ายเกมส์ขณะที่กำลังจะหมดหวังนิวคาสเซิ่ลได้ลูกฟรีคิก เกวิน แฮร์ริสให้มูเนซยิงซึ่งเป็นความหวังของคนทั้งเมืองก่อนที่มูเนซจะยิงเข้าไปอย่างสวยงามทำให้นิวคาสเซิ่ลชนะ 3-2 ได้ไปเล่นยูฟ่า แชมเปียนส์ลีก ฤดูกาลหน้า
โกล์ เป็นภาพยนตร์ที่ได้รับการสนับสนุนจากสหพันธ์ฟุตบอลนานาชาติ หรือ ฟีฟ่า ที่สร้างขึ้นมาเพื่อโปรโมตการแข่งขันฟุตบอลโลก 2006 ที่กำลังจะเริ่มขึ้นที่เยอรมนี โดยได้ไปถ่ายทำถึงสนามจริงของสโมสรนิวคาสเซิล ยูไนเต็ด ถึงประเทศอังกฤษ พร้อมด้วยนักแสดงรับเชิญที่เป็นนักฟุตบอลตัวจริงระดับซูเปอร์สตาร์หลายคน เช่น อลัน เชียเรอร์, เดวิด เบคแฮม
ภาพยนตร์ประสบความสำเร็จจนต้องมีการสร้างต่อในภาคที่ 2 ซึ่งเป็นเรื่องราวของซานติอาโก้ หรือ ซานตี้ ที่ย้ายไปค้าแข้งกับรีล มาดริด และชนะเลิศการแข่งขันยูฟ่า แชมเปียนส์ลีก กับ อาร์เซนอล และภาค 3 ซึ่งเป็นเรื่องราวของมูเนซ ที่ติดทีมชาติเม็กซิโกไปแข่งฟุตบอลโลก 2006
ในประเทศไทย โกล์ได้เข้าฉายในโรงภาพยนตร์ในวันที่ 3 พฤศจิกายน พ.ศ. 2548 และภาคแรกนำมาฉายทางโทรทัศน์โดยช่อง 7 ในรายการหนังรอบเช้า ในวันที่ 21 มิถุนายน และภาค 2 ฉายต่อทันทีในวันที่ 22 มิถุนายน พ.ศ. 2553 ซึ่งเป็นช่วงเวลาเดียวกับที่ฟุตบอลโลก 2010 ที่แอฟริกาใต้ กำลังแข่งขันอยู่พอดี
กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ
กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ ( หรือย่อเป็น UNFCCC หรือ FCCC) เป็นอนุสัญญาวาง “กรอบการทำงาน” ที่จำเป็นต้องมีวิธีการทางกฎหมายในการสนับสนุน (เช่นพิธีสารต่าง ๆ) เพื่อให้บรรลุเป้าหมาย โดยมีเป้าหมายแบบไม่ผูกมัด เรียกร้องให้ประเทศอุตสาหกรรมลดการปล่อยก๊าซเรือนกระจกให้เหลือเท่ากับระดับ พ.ศ. 2533 ภายใน พ.ศ. 2543 แต่จากที่ได้ประเมินในปี พ.ศ. 2538 พบว่าเป้าหมายโดยสมัครใจนี้ไม่เพียงพอ ดังนั้นใน พ.ศ. 2538 ประเทศภาคีสมาชิกอนุสัญญากรอบการทำงานแห่งสหประชาชาติได้จัดตั้งกระบวนการในการเจรจาเพื่อพิธีสารที่มีเป้าหมายผูกมัดและกำหนดเวลา “ในฐานะเป็นเรื่องเร่งด่วน” ซึ่งเป็นที่มาของ พิธีสารเกียวโต ซึ่งได้รับความเห็นพ้องในเดือนธันวาคม 2540 และในที่สุดมีผลบังคับใช้ในวันที่ 16 กุมภาพันธ์ พ.ศ. 2548
ในการประชุมประจำปีของกรอบอนุสัญญาฯ เรียกว่า การประชุมภาคี (Conference of Parties; COPS) โดยมีผู้เข้าร่วมประชุมคือ เจ้าหน้าที่รัฐบาล นักวิ่งเต้นจากภาคอุตสาหกรรม กรีนพีซ และอีกหลาย ๆ กลุ่ม
FCCC
โกล์ 2 (ภาพยนตร์)
โกล์ 2 เป็นภาพยนตร์ภาค 2 ของภาพยนตร์ฟุตบอลไตรภาคเรื่อง โกล์ เข้าฉายในโรงภาพยนตร์ครั้งแรกเมื่อวันที่ 9 กุมภาพันธ์ พ.ศ. 2550 ที่อังกฤษ
ในขณะนี้ นักแสดงและทีมงานชุดเดิมกำลังเตรียมจะสร้างภาพยนตร์ภาคจบของภาพยนตร์เรื่องนี้ คือ โกล์ 3 ที่คาดว่าน่าจะเข้าฉายได้ในปี 2551
มาเลเรีย
โกล์ 3 (ภาพยนตร์)
โกล์ 3 เป็นภาพยนตร์ที่กำกับโดยมิเชล แอปเต็ด อำนวยการสร้างโดยเจอร์รี บรัคไคเมอร์ บทภาพยนตร์โดยไมก์ เจฟฟรีส์, อาเดรียน บัทชาร์ต และ Terry Loane
โกล์ 3 เป็นภาพยนตร์ภาคที่ 3 และเป็นภาคสุดท้ายของภาพยนตร์ฟุตบอลไตรภาคเรื่อง โกล์ นำแสดงโดยคูโน เบคเกอร์, อาเลสซานโดร นิโวลา และแอนนา ฟรีเอล เนื้อเรื่องกล่าวถึงซานติอาโก้ มูเนซ พระเอกของเรื่องติดทีมชาติเม็กซิโก ไปเล่นฟุตบอลโลก 2006 ที่เยอรมนี
แก๊สเรือนกระจก